De fleste bedrifter må ha innskuddspensjonsavtale for sine ansatte. Plikten gjelder for bedrifter som har: • Minst to personer i foretaket som begge har en arbeidstid og lønn som utgjør 75 prosent eller mer av full stilling • Minst én arbeidstaker uten eierinteresse i foretaket som har en arbeidstid og lønn i foretaket som utgjør 75 prosent eller mer av full stilling, eller • Personer i foretaket som hver har en arbeidstid og lønn som utgjør 20 prosent eller mer av full stilling, og som til sammen utfører arbeid som tilsvarer minst to årsverk.
Enkelte unntak: Enkeltpersonforetak med kun innehaver i bedriften:
Innehaver er ikke arbeidstaker og trenger ikke etablere en innskuddspensjon. Det kan etableres en innskuddspensjon, men det kan ikke spares mer enn 7 % av lønn inntil 12 G (folketrygdens grunnbeløp)  Enkeltpersonforetak med ektefelle/registrert partner:
Ektefelle/registrert partnere i enkeltpersonforetak (felles bedrift etter skattelovens paragraf 2-11) med deling av næringsinntekt er ikke å anses som ansatte arbeidstakere i egen bedrift. Reglene for enkeltpersonforetak med kun innehaver (se over) gjelder også slike.  Dersom en bedrift ikke oppfyller forpliktelsen til å ha en tjenestepensjonsordning i samsvar med OTP-loven kan Skatteetaten ilegge tvangsmulkt på 250 kroner per dag per ansatt.